
RAPORT COMUN
asupra
 proiectului de Lege privind aprobarea Ordonanţei de urgenţã a Guvernului nr.139/2021 pentru modificarea Ordonanţei de urgenţă a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional „Timişoara - Capitală Europeană a Culturii în anul 2021”
În conformitate cu prevederile art. 95 și 118 alin. (3) din Regulamentul Camerei Deputaţilor, republicat, cu modificările ulterioare, Comisia pentru buget, finanțe și bănci și Comisia pentru cultură, arte şi mijloace de informare în masă au fost sesizate pentru dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.139/2021 pentru modificarea Ordonanţei de urgenţă a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional „Timişoara - Capitală Europeană a Culturii în anul 2021”, transmis cu adresa nr. PL-x nr. 28/2022 din 9 februarie 2022.
Senatul, în calitate de primă Cameră sesizată, a adoptat proiectul de Lege în ședința din data de 07 februarie 2022, cu respectarea prevederilor art.76 alin.(2) din Constituția României, republicată.  
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 


La dezbaterea proiectului de lege s-au avut în vedere avizele favorabile ale Consiliului Legislativ, Comisiei juridice, de disciplină şi imunităţi și Comisiei pentru administraţie publică şi amenajarea teritoriului.
Proiectul de lege are ca obiect de reglementare modificarea Ordonanţei de urgenţă a Guvernului nr.42/2019, în sensul modificării termenului de desfăşurare a Programului cultural naţional "Timişoara - Capitală Europeană a Culturii în anul 2021”, ca urmare a deciziilor instituțiilor europene.
În conformitate cu prevederile art. 62, art. 64 și ale art. 133 din Regulamentul Camerei Deputaților, republicat, cu modificările ulterioare, Comisiile și-au desfășurat lucrările în ședințe separate.
Membrii Comisiei pentru buget, finanțe și bănci au examinat proiectul de lege în ședința, cu prezență fizică și online, din data de 16 iunie 2026. La şedinţa comisiei, deputații și-au înregistrat prezența conform listei de prezență. 

La dezbaterea proiectului de lege a participat, în calitate de invitat doamna Diana-Ștefana Baciuna, secretar de stat în Ministrul Culturii.   
În urma examinării proiectului de lege, deputații prezenți la lucrările comisiei au hotărât, cu unanimitatea voturilor exprimate, să transmită Comisiei pentru cultură, arte şi mijloace de informare în masă un raport preliminar prin care se propune adoptarea proiectului de Lege privind aprobarea Ordonanţei de urgenţã a Guvernului nr.139/2021 pentru modificarea Ordonanței de urgență a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional „Timişoara - Capitală Europeană a Culturii în anul 2021, cu amendamente admise  prezentate în Anexă. 
Membrii Comisiei pentru cultură, arte și mijloace de informare în masă au examinat proiectul de lege în ședința, cu prezență fizică și online, din data de 24 iunie 2026.

În urma examinării proiectului de lege, membrii Comisiei au hotărât, cu unanimitatea voturilor exprimate, adoptarea proiectului de Lege privind aprobarea Ordonanței de urgență a Guvernului nr.139/2021 pentru modificarea Ordonanței de urgență a Guvernului nr.42/2019 privind stabilirea unor măsuri financiare pentru susținerea desfășurării Programului cultural național „Timișoara - Capitală Europeană a Culturii în anul 2021 în forma adoptată de Comisia pentru buget, finanțe și bănci.

În consecință, membrii celor două comisii au hotărât, cu unanimitate de voturi, să transmită plenului Camerei Deputaților prezentul raport comun, prin care se propune adoptarea proiectului de Lege privind aprobarea Ordonanței de urgență a Guvernului nr.139/2021 pentru modificarea Ordonanței de urgență a Guvernului nr.42/2019 privind stabilirea unor măsuri financiare pentru susținerea desfășurării Programului cultural național „Timișoara - Capitală Europeană a Culturii în anul 2021, cu amendamente admise  prezentate în Anexă

În raport cu obiectul şi conţinutul său, proiectul de Lege face parte din categoria legilor ordinare.

Anexă
Amendamente PLx 28/2022
	Nr. crt. 
	Text Ordonanţă
	Forma  adoptată de Senat
	Text propus de Comisie

(autor amendament)
	Motivare

	2.
	
	Titlul legii:

LEGE

privind aprobarea Ordonanței de urgență a guvernului nr.139/2021 pentru modificarea Ordonanței de urgență a Guvernului nr. 42/2019 privind stabilirea unor măsuri financiare pentru susținerea desfășurării Programului cultural național „Timișoara – Capitală Europeană a Culturii în anul 2021”

	Nemodificat
	

	3.
	
	Articol unic – Se aprobă Ordonanța de urgență a Guvernului nr. 139 din 28 decembrie 2021 pentru modificarea Ordonanței de urgență a Guvernului nr. 42/2019 privind stabilirea unor măsuri financiare pentru susținerea desfășurării Programului cultural național „Timișoara – Capitală Europeană a Culturii în anul 2021” publicată în Monitorul Oficial al României, Partea I, nr. 1242 din 29 decembrie 2021.
	Articol unic – Se aprobă Ordonanța de urgență a Guvernului nr. 139 din 28 decembrie 2021 pentru modificarea Ordonanței de urgență a Guvernului nr. 42/2019 privind stabilirea unor măsuri financiare pentru susținerea desfășurării Programului cultural național „Timișoara – Capitală Europeană a Culturii în anul 2021” publicată în Monitorul Oficial al României, Partea I, nr. 1242 din 29 decembrie 2021, cu următoarea completare:
	

	4.
	Titlul ordonanței:
ORDONANȚĂ DE URGENȚĂ pentru modificarea Ordonanței de urgență a Guvernului nr. 42/2019 privind stabilirea unor măsuri financiare pentru susținerea desfășurării Programului cultural național „Timișoara – Capitală Europeană a Culturii în anul 2021
	
	Nemodificat
	

	5.
	Articol unic. - Ordonanţa de urgență a Guvernului nr. 42/2019 privind stabilirea unor măsuri financiare pentru susținerea desfășurării Programului cultural național „Timișoara – Capitală Europeană a Culturii în anul 2021”, publicată în Monitorul Oficial al României, Partea I, nr. 492 din 18 iunie 2019, aprobată cu completări prin Legea nr. 198/2019, se modifică după cum urmează:
	
	Nemodificat
	

	6.
	1. Titlul va avea următorul cuprins:

Ordonanță de urgență privind stabilirea unor măsuri financiare pentru susținerea desfășurării Programului cultural național „Timișoara – Capitală Europeană a Culturii în anul 2023”
	
	Nemodificat
	

	7.
	2. Alineatul (1) al articolului 1 va avea următorul cuprins:

 „(1) Prezenta ordonanță de urgență reglementează modul de finanțare a Programului „Timișoara Capitală Europeană a Culturii în anul 2023”, denumit în continuare „Timișoara 2023”, ca program național, cu implementare multianuală, alcătuită dintr-o componentă culturală cu un portofoliu de proiecte și acțiuni, și din obiective de investiții , denumit în continuare Program.”
	
	Nemodificat
	

	8.
	(4)Prin excepţie de la perioada de derulare a Programului de investiţii prevăzut la art. 12 alin. (1) şi prin derogare de la prevederile art. 66 alin. (1) din Legea nr. 500/2002, cu modificările şi completările ulterioare, finanţarea şi realizarea obiectivului de investiţii prevăzut la art. 12 alin. (1) lit. c) se asigură în perioada 2022-2026, iar sumele alocate Teatrului Naţional «Mihai Eminescu» din Timişoara rămase neutilizate la sfârşitul anului financiar se reportează, urmând a fi utilizate cu 

aceeaşi destinaţie până la finalizarea obiectivului de investiţii, dar nu mai târziu de data de 30 iunie 2026. 


	
	La articolul unic, după punctul 2 se introduce un nou punct, punctul 3, cu următorul cuprins:

3. Alineatul (4) al articolului 13 se modifică şi va avea următorul cuprins: 
(4) Prin excepţie de la perioada de derulare a Programului de investiţii prevăzut la art. 12 alin. (1) şi prin derogare de la prevederile art. 66 alin. (1) din Legea nr. 500/2002, cu modificările şi completările ulterioare, finanţarea şi realizarea obiectivului de investiţii prevăzut la art. 12 alin. (1) lit. c) se asigură în perioada 2022-2026, iar sumele alocate Teatrului Naţional «Mihai Eminescu» din Timişoara rămase neutilizate la sfârşitul anului financiar se reportează, urmând a fi utilizate cu aceeaşi destinaţie până la finalizarea obiectivului de investiţii, dar nu mai târziu de data de 31 decembrie 2026.

Autor amedament: George Gima, deputat USR
	Având în vedere necesitatea asigurării continuității și finalizării investiției publice aflate în derulare la obiectivul „teatru”, se propune prorogarea termenului de utilizare a sumelor rămase necheltuite de la data de 30 iunie până la data de 31 decembrie a aceluiași an bugetar. Fondurile vizate sunt deja alocate și angajate în cadrul creditelor bugetare aprobate, fără a fi necesară suplimentarea acestora sau modificarea plafonului aprobat. Măsura propusă urmărește exclusiv ajustarea orizontului temporal de utilizare a resurselor financiare existente, în vederea asigurării utilizării eficiente și integrale a acestora.

Având în vedere stadiul de execuție al lucrărilor, precum și complexitatea tehnică a investiției, respectarea termenului actual de 30 iunie nu permite finalizarea obiectivului, existând riscul obiectiv de neutilizare a sumelor deja alocate și implicit de afectare a continuității proiectului.

Prorogarea termenului până la data de 31 decembrie 2026 este necesară pentru evitarea discontinuităților în implementare, pentru asigurarea finalizării investiției în condiții optime și pentru valorificarea integrală a fondurilor publice deja aprobate, în concordanță cu principiile eficienței utilizării banului public și ale bunei gestiuni financiare.

Măsura nu implică impact bugetar suplimentar, nefiind necesară alocarea de credite noi, ci exclusiv extinderea perioadei de utilizare a creditelor bugetare deja aprobate.

